
ΝΟΜΟΣ ΥΠ’ ΑΡΙΘ. 2672 

Οικονομικοί πόροι της Νομαρχιακής Αυτοδιοίκησης και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο 1 

Έσοδα της Νομαρχιακής Αυτοδιοίκησης 

Τα έσοδα της Νομαρχιακής Αυτοδιοίκησης είναι: 

α) Τακτικά, τα οποία προέρχονται από: 

1. Φόρους, τέλη, δικαιώματα και εισφορές. 

2. Εισοδήματα από εκμετάλλευση της κινητής και 
ακίνητης περιουσίας. 

3. Ειδική ετήσια επιχορήγηση από τον Τακτικό Προϋ¬ 
πολογισμό για την κάλυψη του κόστους άσκησης κρα¬ 
τικών αρμοδιοτήτων, οι οποίες μεταβιβάζονται στη Νο¬ 
μαρχιακή Αυτοδιοίκηση. 

4. Κεντρικούς Αυτοτελείς Πόρους. 

5. Πιστώσεις του προϋπολογισμού δημοσίων επεν¬ 
δύσεων. 

6. Τέλη, δικαιώματα και εισφορές ανταποδοτικού χα¬ 
ρακτήρα. 

β) Εκτακτα, τα οποία προέρχονται από: 

1. Τέλη για χρήση έργων που χρηματοδοτούνται με 
δανεισμό. 

2. Δάνεια, δωρεές, κληροδοσίες και κληρονομιές. 

3. Επιχορηγήσεις φορέων του δημόσιου τομέα. 

4. Εκποίηση περιουσιακών στοιχείων. 

5. Χρηματοδοτήσεις της Ευρωπαϊκής Ενωσης ή άλλων 
διεθνών οργανισμών. 

6. Κάθε άλλη πηγή. 

Άρθρο 2 

Έσοδα από Κεντρικούς Αυτοτελείς Πόρους 

1. Οι Κεντρικοί Αυτοτελείς Πόροι (Κ.Α.Π.) υπολογί¬ 
ζονται ως ποσοστό συμμετοχής της Νομαρχιακής Αυ¬ 
τοδιοίκησης στα έσοδα του Κρατικού Προϋπολογισμού 
από τους ακόλουθους φόρους και τέλη και αποδίδονται 
ετησίως στις Νομαρχιακές Αυτοδιοικήσεις: 


α) Τέλη κυκλοφορίας αυτοκινήτων, σε ποσοστό 15%. 
β) Φόρος μεταβίβασης οικοδομών, οικοπέδων και 
αγροκτημάτων, σε ποσοστό 10%. 

γ) Τέλος ταξινόμησης στα επιβατικά αυτοκίνητα, φορ¬ 
τηγά και λεωφορεία ιδιωτικής χρήσης και δημόσιας 
χρήσης που κυκλοφορούν για πρώτη φορά στην Ελλάδα, 
σε ποσοστό 4,5%. 

δ) Φόρος Προστιθέμενης Αξίας (Φ.Π Α.), σε ποσοστο 

2 %. 

ε) Τέλη διενέργειας Τεχνικών Ελέγχων Οχημάτων, 
σε ποσοστό 100%. 

2. Τα έσοδα της παραγράφου 1 διατίθενται κατά 
προτεραιότητα για την κάλυψη των κατωτέρω δαπανών 
των Νομαρχιακών Αυτοδιοικήσεων: 

α) Βοηθημάτων Υγειονομικής Περίθαλψης και Επιδο¬ 
μάτων Κοινωνικής Πρόνοιας. 

β) Επενδύσεων Νομαρχιακής Αυτοδιοίκησης που χρη¬ 
ματοδοτούνται αποκλειστικά από εθνικούς πόρους. 

γ) Λοιπών πόσης φύσεως λειτουργικών δαπανών. 

Οι πιστώσεις που προβλέπονται στον Τακτικό Προϋ¬ 
πολογισμό για την κάλυψη των ως άνω κατηγοριών 
δαπανών παύουν να ισχύουν από την ημερομηνία έ¬ 
ναρξης εφαρμογής του παρόντος. Οι πιστώσεις του 
προγράμματος δημοσίων επενδύσεων, που προβλέπο- 
νται για την κάλυψη των δαπανών για επενδύσεις 
Νομαρχιακής Αυτοδιοίκησης που χρηματοδοτούνται α¬ 
ποκλειστικά από εθνικούς πόρους, παύουν να ισχύουν 
από την 1.1.2000. 

3. Αν τα ετήσια έσοδα από τους Κ.Α.Π. υπερβαίνουν 
τις αντίστοιχες ετήσιες δαπάνες της προηγούμενης 
παραγράφου, η διαφορά διατίθεται για το σχηματισμό 
Ειδικού Αποθεματικού Κεφαλαίου της Νομαρχιακής Αυ¬ 
τοδιοίκησης (Α.Κ.Ν.Α.), που τηρείται στο Ταμείο Παρα¬ 
καταθηκών και Δανείων υπό ίδιο Λογαριασμό. Το Α.Κ.Ν.Α. 
διατίθεται κατά ποσοστό 50% για τη χρηματοδότηση 
των Νομαρχιακών Αυτοδιοικήσεων σε περιόδους υστέ¬ 
ρησης εσόδων και για την αντιμετώπιση έκτακτων και 
επειγουσών δαπανών αυτών και κατά το υπόλοιπο 50/ο 
για την ενίσχυση των επενδύσεων των Νομαρχιακών 
Αυτοδιοικήσεων που χρηματοδοτούνται αποκλειστικά 
από εθνικούς πόρους. Η κατανομή του Α.Κ.Ν.Α στις 
Νομαρχιακές Αυτοδιοικήσεις γίνεται ύστερα από πρόταση 
της Ε.Ν.Α.Ε., λαμβάνονται δε υπόψη ιδίως τα κριτήρια 

της παραγράφου 3 του άρθρου 3 του παρόντος νόμου 
Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών 
καθορίζεται ο τρόπος υπολογισμού του ετήσιου ύψους 
του Α.Κ.Ν.Α , οι προϋποθέσεις και η διαδικασία κατα¬ 
νομής του στις Νομαρχιακές Αυτοδιοικήσεις, ο τρόπος 
τήρησης και διαχείρισης του σχετικού Λογαριασμού, 
ιΑιθώς και κάθε αναγκαία σχετική λεπτομέρεια. 

Με όμοια απόφαση καθορίζεται ο τρόπος αναπλη- 
ρωσης των εσόδων της Νομαρχιακής Αυτοδιοίκησης 
από τους Κεντρικούς Αυτοτελείς Πόρους του παρόντος, 
στην περίπτωση κατάργησης ή μείωσης κάποιου εξ 
αυτών, είτε από άλλες πηγές εσόδων του Κρατικού 
Προϋπολογισμού είτε με αναπροσαρμογή των ποσοστών 
απόδοσης των υπόλοιπων εσόδων 

Άρθρο 3 

Κατανομή των εσόδων από Κεντρικούς 
Αυτοτελείς Πόρους 

1. Τα έσοδα της παρ 1 του προηγούμενου άρθρου 
κατατίθενται υτο Ταμείο Παρακαταθηκών και Δάνειων 
σε ειδικό λογαριασμό με τίτλο 'Κεντρικοί Αυτοτελείς 
Ποροι των Νομαρχιακών Αυτοδιοικήσεων" 

2. Η απόδοση των ανωτέρω εσόδων γίνεται με ιοο- 
ποσες μηνιαίες προκαταβολές, βασει των προβλεπο- 
μενων εσόδων του προϋπολογισμού, και η τελική τους 
εκκαθάριση γίνεται με βάση τα απολογιστικά στοιχεία 
εσόδων του αντίστοιχου οικονομικού έτους. 

Αν κατά την εκκαθάριση προκύπτει υπόλοιπο εσόδων 
προς καταβολή, το υπόλοιπο αυτό διατίθεται για την 
ενίσχυση του Α.Κ.Ν.Α.. Αν, αντίθετα, τα έσοδα που 
έχουν αποδοθεί στις Νομαρχιακές Αυτοδιοικήσεις υ¬ 
περβαίνουν αυτά που τους αναλογούν, με βάση τα 
απολογιστικά στοιχεία εσόδων του αντίστοιχου οικο¬ 
νομικού έτους, η διαφορά συμψηφίζεται με τις αποδόσεις 
των εσόδων του οικονομικού έτους εντός του οποίου 
διενεργείται η εκκαθάριση. 

3. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών, 
που εκδίδεται ύστερα από πρόταση της Ενωσης Νο¬ 
μαρχιακών Αυτοδιοικήσεων Ελλάδος (Ε.Ν.Α.Ε.), καθο¬ 
ρίζονται τα κριτήρια και η διαδικασία κατανομής των εν 
λόγω εσόδων στις Νομαρχιακές Αυτοδιοικήσεις. 

Ως κριτήρια κατανομής λαμβάνονται υπόψη ιδίως: 
α) το πληθυσμιακό μέγεθος, οι πληθυσμιακές διακυ¬ 
μάνσεις ανά εποχές και η δημογραφική τάση, 
β) το μήκος και η βατότητα του οδικού δικτύου, 
γ) το επίπεδο των κοινωνικών εξυπηρετήσεων, 
δ) η δυνατότητα άντλησης τοπικών πόρων, 
ε) οι περιβαλλοντικές συνθήκες, 
στ) η οικονομική μειονεκτικότητα και οι δείκτες απα¬ 
σχόλησης. 

Η κατανομή των εσόδων αυτών στις Νομαρχιακές 
Αυτοδιοικήσεις γίνεται με κοινές αποφάσεις των ανω¬ 
τέρω Υπουργών που εκδίδονται κατ έτος. 

4. Οι διατάξεις του δεύτερου εδαφίου της παρ. 3 του 
άρθρου αυτού ισχύουν από 1.1.2000 

Άρθρο 4 

Επιχορήγηση Κρατικού Προϋπολογισμού 

1. Η επιχορήγηση από τον Κρατικό Προϋπολογισμό 
καλύτίτει τις δαπάνες που διατίθενται για: 


α) Την υγειονομική περίθαλψη και λοιπών συναφών 
εξόδων ασφαλισμένων του Δημοσίου για όσο χρονο 
οι δαπανες αυτές βαρύνουν τον προϋπολογισμό της 
Νομαρχιακής Αυτοδιοίκησης. 

β) Τη μισθοδοσία του προσωπικού των νοσηλευτικών 
ιδρυμάτων, για οσο χρόνο βαρύνουν τον προυπολογισμο 
της Νομαρχιακής Αυτοδιοίκησης. 

γ) Τη μισθοδοσία του προσωπικού της Νομαρχιακής 
Αυτοδιοίκησης 

δ) Μέρος των λειτουργικών δαπανών των νοσηλευ¬ 
τικών ιδρυμάτων 

ε) Τη μισθοδοσία του προσωπικού και μέρους ιων 
δαπανών λειτουργίας των ιδρυμαιων πρόνοιας 
στ) Τη μεταφορά μαθητών Δημοσίων Σχολείων Πρω¬ 
τοβάθμιας και Δευτεροβάθμιας Εκπαίδευσης 
ζ) Την αποζημίωση επιμίσθιων εκπαιδευτικών 
η) Τη λειτουργία Σχολών Εκπαίδευσης Διδακτικού 
Προσωπικού. 

θ) Επενδύσεις Νομαρχιακής Αυτοδιοίκησης για την 
εκτέλεση συγχρηματοδοτουμενων έργων 
Επίσης, με επιχορήγηση από τον Κρατικό Προϋπο¬ 
λογισμό, καλύπτεται κάθε αύξηση των υπο στοιχεία (α) 
και (γ) της παρ 2 του άρθρου 2 του παρόντος νομού 
δαπανών, που προκαλειται από αποφάσεις της Κεντρι¬ 
κής Διοίκησης. 

2 Η ανωτέρω επιχορήγηση είναι ανεξάρτητη από τα 
έσοδα που διατίθενται στη Νομαρχιακή Αυτοδιοίκηση 
απο Κεντρικούς Αυτοτελείς Πορους 

Άρθρο 5 

θέματα προϋπολογισμού 
Νομαρχιακών Αυτοδιοικήσεων 

1 Ο προϋπολογισμός εσόδων των Νομαρχιακών Αυ¬ 
τοδιοικήσεων συντάσσεται με βάση, α) τα έσοδα που 
προέρχονται απο τους Κ.Α.Π., β) την κρατική επιχο¬ 
ρήγηση και γ) τα λοιπά έσοδα του άρθρου 1. 

2. Η σύνταξη του σχεδίου προϋπολογισμού εσόδων 
και εξόδων από τη Νομαρχιακή Επιτροπή και η ψήφιση 
του προϋπολογισμού από το νομαρχιακό συμβούλιο 
γίνεται έως το τέλος των μηνών Αυγούστου και Σε¬ 
πτεμβρίου κάθε έτους, αντίστοιχα, με βάση απόφαση 
κατάρτισης προϋπολογισμού που εκδίδεται από τα Υ¬ 
πουργεία Εσωτερικών, Δημόσιας Διοίκησης και Αποκέ¬ 
ντρωσης και Οικονομικών. Αν το σχέδιο του προϋπο¬ 
λογισμού δεν καταρτιστεί και δεν υποβληθεί, όπως 
προβλέπεται στην προηγούμενη παράγραφο ή αν ο 
πρόεδρος του νομαρχιακού συμβουλίου δεν μεριμνησει 
για να συγκληθεί το συμβούλιο ως το τέλος Σεπτεμβρίου, 
το συμβούλιο συνέρχεται αυτοδίκαια την πρώτη Κυριακή 
στις 11 π.μ. μετά την ημερομηνία αυτή και προχωρεί 
στη σύνταξη και ψήφιση του προϋπολογισμού. 

Η απόφαση αυτή καθορίζει μεταξύ άλλων και τα 
επιτρεπόμενα όρια εξέλιξης των δαπανών, έτσι ώστε 
να είναι συμβατά με τις γενικότερες μακροοικονομικές 
και δημοσιονομικές εξελίξεις, με εξαίρεση τις δαπάνες 
που χρηματοδοτούνται αποκλειστικά από πόρους της 
Νομαρχιακής Αυτοδιοίκησης που προέρχονται από α¬ 
νταποδοτικά τέλη. 

3. Σύνοψη του προϋπολογισμού των Νομαρχιακών 
Αυτοδιοικήσεων περιλαμβάνεται σε ιδιαίτερο τεύχος, 
που συνοδεύει τον Κρατικό Προϋπολογισμό. Με από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Οικονομικών καθορίζεται το πε¬ 
ριεχόμενο της σύνοψης του προϋπολογισμού, οι σχε- 

ηκες διαδικασίες και ο χρονος υποβολής, καθώς και 
κάθε άλλη σχετική λεπτομέρεια 

Με ομοια απόφαση καθορίζονται και οι όροι δημο¬ 
σίευσης των απολογισμών δαπανών, καθώς και των 
αποτελεσμάτων χρησεως του Αποθεματικου Κεφαλαίου 
της Νομαρχιακής Αυτοδιοίκησης 
4 Οι συνολικές λειτουργικές και λοιπές δαπάνες του 
προϋπολογισμού των Νομαρχιακών Αυτοδιοικήσεων, που 
αναφερονται οτην περίπτωση γ της παραγράφου 2 του 
άρθρου 2 του παρόντος νομού, δεν μπορούν να αυ¬ 
ξάνονται οε ετήσια βάση κατά ποσοστό μεγαλύτερο 
εκείνου της αύξησης των αντίστοιχων συνολικών δα¬ 
πανών του Κρατικού Προϋπολογισμού, που προβλεπο- 
νται για την Κεντρική Διοίκηση 
5. Οι πιοτώαεις που εγγράφονται στον προϋπολογισμό 
των Νομαρχιακών Αυτοδιοικήσεων, για την πληρωμή 
των δαπανών υγειονομικής περίθαλψης των ααψαλι- 
αμένων του Δημοσίου, χρησιμοποιούνται αποκλειστικά 
για το σκοπό αυτόν και δεν επιτρέπεται η μεταφορά 
τους σε άλλους κωδικούς αριθμούς. Τυχόν αδιάθετα 
υπόλοιπα των ανωτέρω πιστώσεων μπορούν να διατί¬ 
θενται για τη χρηματοδότηστι και άλλων δραστηριοτήτων 
του επόμενου οικονομικού έτους Με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομικών καθορίζεται κάθε σχε¬ 
τική λεπτομέρεια 

Άρθρο 6 

Κρατήσεις από τους Κ.Α.Π. υπέρ της Ε.Ν.Α.Ε. 

1 Από 1ης Ιανουάριου 1999 οι εισφορές των Νο¬ 
μαρχιακών Αυτοδιοικήσεων προς την Ε.Ν.Α.Ε καθορί¬ 
ζονται με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης, που εκδίδεται ύστερα 
από γνώμη της Ε.Ν.Α.Ε. σε ποσοστό από 0,3 έως 0,4% 
επί του ποσού των Κ.Α.Π. που γράφεται στον Τακτικό 
Προϋπολογισμό κάθε έτος για κατανομή στις Νομαρ¬ 
χιακές Αυτοδιοικήσεις 

2. Το ποοό που αναλογεί στο παραπάνω ποσοστό 
ειαάγεται σε ιδιαίτερο λογαριασμό στο Ταμείο Παρα¬ 
καταθηκών και Δανείων με τίτλο Εσοδα της Ενωσης 
Νομαρχιακών Αυτοδιοικήσεων Ελλάδος" και αποδίδεται 
στην Ε.Ν.Α.Ε. με απόφαση του Υπουργού Εσωτερικών, 
Δημόσιας Διοίκησης και Αποκέντρωσης. 

Άρθρο 7 

Λογιστικό Σχέδιο Νομαρχιακών Αυτοδιοικήσεων 

Οι διατάξεις του άρθρου 12 του ν. 2526/1997 εφαρ¬ 
μόζονται και για τις Νομαρχιακές Αυτοδιοικήσεις. Με 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών καθορίζεται 
ο χρόνος έναρξης εφαρμογής των διατάξεων του πα¬ 
ρόντος άρθρου. 

Άρθρο θ 

Μεταβατικές και τελικές διατάξεις 

1. Ο προϋπολογισμός των Νομαρχιακών Αυτοδιοική¬ 
σεων για το έτος 1998 επιχορηγείται από τον Κρατικό 
Προϋπολογισμό με το συνολικό ύψος των πιστώσεων 
που έχουν έγγραφέ! για το σκοπό αυτόν. 

2. Σε περίπτωση υστέρησης των εσόδων του Κρατικού 
Προϋπολογισμού (άρθρο 2) κατά το πρώτο έτος εφαρ¬ 
μογής του παρόντος, η διαφορά θα καλυφθεί με συ 


μπληρωματική επιχορήγηση απο τον Κρατικό Προυπο 
λογισμό 

3 Η απόφαση της παρ 2 του άρθρου 5 του παρόντος 
νόμου, που αφορά το πρώτο έτος ισχύος των διατάξεων 
αυτου. καθορίζει τις γενικες αρχές σύνταξης του προϋ¬ 
πολογισμού των Νομαρχιακών Αυτοδιοικήσεων, χωρίς 
τους περιορισμούς του ή εδαφίου της ανωτέρω παρα 
γραψου 

Άρθρο 9 

Καταργουμενες διατάξεις 

Κάθε διαιαξη που αντικειται ατις ρυθμίσεις του πα¬ 
ρόντος η ρυθμίζει διαφορετικά θέματα των προηγου¬ 
μένων άρθρων καταργείται. 

Άρθρο 10 
Κάλυψη δαπανών 

Οι ενδεχόμενες δαπάνες που προκαλούνται απο την 
εφαρμογή των διατάξεων της παρ. 3 του άρθρου 2, 
του δεύτερου εδαφίου της παρ. 1 του άρθρου 4 και 
της παρ. 2 του άρθρου 8, θα καλυφθούν από τις 
πιστώσεις που θα εγγραφονται στον Κρατικό Προϋπο¬ 
λογισμό των επόμενων οικονομικών ετών για το σκοπο 
αυτόν. 

Άρθρο 11 

1. Η αληθής έννοια της διάταξης του άρθρου 2 παρ 
5 περίπτωση ζ' εδάφιο δεύτερο του ν. 2503/1997 είναι 
ότι με αυτή προσδιορίζεται η χρονική διάρκεια κατοχής 
του τυπικού προσόντος βάσει του οποίου έγινε κατάταξη 
στην αναφερόμενη κατηγορία. 

2. Συνιστάται επιτροπή στο Υπουργείο Εσωτερικών, 
Δημόσιας Διοίκησης και Αποκέντρωσης. Εργο της ε¬ 
πιτροπής είναι η μελέτη και η ανάλυση των αρμοδιοτήτων 
της κεντρικής και περιφερειακής κρατικής διοίκησης και 
της Νομαρχιακής Αυτοδιοίκησης και εισήγηση για την 
προσαρμογή της νομοθεσίας όλων των Υπουργείων, 
σύμφωνα με το νέο θεσμικό πλαίσιο που αφορά τη 
συγκρότηση του Κράτους. 

Η επιτροπή συγκροτείται από το Γ ενικό Γ ραμματέα 
του Υπουργείου Εσωτερικών, Δημόσιας Διοίκησης και 
Αποκέντρωσης, ως πρόεδρο, ένα Γ ενικό Γ ραμματέα 
Περιφέρειας, το Νομικό Σύμβουλο του Νομικού Συμ¬ 
βουλίου του Κράτους στο Υπουργείο Εσωτερικών, Δη¬ 
μόσιας Διοίκησης και Αποκέντρωσης, από υπαλλήλους 
του Υπουργείου Εσωτερικών, Δημόσιας Διοίκησης και 
Αποκέντρωσης, από επιστήμονες οι οποίοι έχουν γνώση 
και εμπειρία σε θέματα δημόσιας διοίκησης και τοπικής 
αυτοδιοίκησης, από έναν εκπρόσωπο της Ένωσης Νο¬ 
μαρχιακών Αυτοδιοικήσεων της Ελλάδος και της Κε¬ 
ντρικής Ενωσης Δήμων και Κοινοτήτων Ελλάδος, ως 
μέλη. Στην επιτροπή ορίζονται και δύο υπάλληλοι του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, που εκτελούν χρέη γραμματειακής εξυπη¬ 
ρέτησης. 

Στην επιτροπή συμμετέχουν κάθε φορά, ανάλογα με 
τις αρμοδιότητες που εξετάζονται, και εκπρόσωποι των 
αρμόδιων Υπουργείων. 

Η επιτροπή υποβοηθείται στο έργο της από ομάδα 
τεχνικής στήριξης, που συγκροτείται από τρία μέχρι 
πέντε μέλη, υπαλλήλους του Υπουργείου Εσωτερικών, 
Δημόσιας Διοίκησης και Αποκέντρωσης. 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης ορίζονται ο πρόεδρος και 
τα μέλη της επιτροπής και της ομάδας τεχνικής στήριξης 
και οι γραμματείς. 

Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών 
καθορίζεται το ύψος της αποζημίωσης για τα μέλη της 
επιτροπής, της ομάδας τεχνικής στήριξης και των γραμ¬ 
ματέων 

3. Στο τέλος του πρώτου εδαφίου της περίπτωσης 
Β της παρ 3 του άρθρου 5 του ν. 2503/1997 μετά τη 
φράση "Δασών - Δασαρχεία" προστίθεται από την έναρξη 
ισχύος του η φράση "και Αναδασώσεων" 

Η διάταξη της παρ. 2 του άρθρου 7 του ν. 2503/1997 
αντικαθίσταται από την έναρξη ισχύος της ως εξής: 

Ή Διεύθυνση Δασών - Δασαρχεία και οι Διευθύνσεις 
Αναδασώσεων διαρθρώνονται και έχουν τις αρμοδιό¬ 
τητες, την έδρα και την τοπική αρμοδιότητα που προ- 
βλέπονται από τις κείμενες διατάξεις, όπως ισχυουν 
κατά την έναρξη ισχύος του παρόντος." 

Οι διατάξεις των περιπτώσεων ιβ της παρ 5 του 
άρθρου 8 και ιδ της παρ. 6 του άρθρου 8 του ν. 2503/ 
1997 εφαρμόζονται αντίστοιχα και για τους υπαλλήλους 
της Διεύθυνσης Αναδασώσεων και τα Τμήματα αυτής. 

4. Το δεύτερο εδάφιο της παρ 4 του άρθρου 1 του 
ν. 2623/1998 αντικαθίσταται ως ακολούθως. 

Ή προθεσμία αυτή μπορεί να παρατείνεται με αποψαση 
του Υπουργού Εσωτερικών, Δημόσιας Διοίκησης και 
Αποκέντρωσης." 

Αρθρο 12 

1. Το εδάφιο 1 της παρ. 2 του άρθρου 173 του π δ 
410/1995 αντικαθίσταται ως εξής 

Όι δήμαρχοι, οι αντιδήμαρχοι, οι πρόεδροι κοινοτήτων 
και οι πρόεδροι δημοτικών συμβουλίων έχουν δικαίωμα 
να εισπράττουν από το δήμο ή την κοινότητα έξοδα 
παράστασης, που ορίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
ανάλογα με τα τακτικά έσοδα που πραγματοποιούν οι 
δήμοι και οι κοινότητες. Η απόφαση του Υπουργού 
εκδίδεται ύστερα από γνώμη του διοικητικού συμβουλίου 
της Κεντρικής Ένωσης Δήμων και Κοινοτήτων της 
Ελλάδος." 

2. Θεωρούνται νόμιμες οι δαπάνες που πληρώθηκαν 
από Ο.Τ.Α. σε δημάρχους και προέδρους κοινοτήτων 
για έξοδα παράστασης, σε εκτέλεση αποφάσεων του 
Υπουργού Εσωτερικών, Δημόσιας Διοίκησης και Απο¬ 
κέντρωσης που εκδόθηκαν εκτός της προθεσμίας που 
προβλέπεται από το άρθρο 173 του π.δ. 410/1995 

3. Καταλογισμοί που έγιναν για δαπάνες της προη¬ 
γούμενης παραγράφου, κατά το μέρος που δεν έχουν 
εκτελεσθεί μέχρι την έναρξη ισχύος του παρόντος, δεν 
εκτελούνται και τα τυχόν βεβαιωθέντα σε βάρος των 
καταλογισθέντων ποσά διαγράφονται 

4. Οι Νομαρχιακές Αυτοδιοικήσεις με απόφαση του 
νομαρχιακού τους συμβουλίου δύνανται να θεσπίζουν 
πάγια χορηγήματα καθαριότητας για την αντιμετώπιση 
αντίστοιχων δαπανών των υπηρεσιών που υπάγονται 
σε αυτές (Διευθύνσεις αυτοτελών τμημάτων και αυτο¬ 
τελών γραφείων). 

Στην ανωτέρω απόφαση ορίζονται: 

α) η υπηρεσία που αφορά το χορήγημα καθαριότητας, 

β) ·το ποσό του χορηγήματος, κατά μήνα ή άλλα 
χρονικά διαστήματα, και 


γ) ο Ειδικός Φορέας του προϋπολογισμού της Νο 
μαρχιακής Αυτοδιοίκησης μετά του κωδικού αριθμού 
αυτού, σε βάρος του οποίου καταλογίζεται η δαπάνη 
ως και ο οικείος κωδικός αριθμός εξοδου 

Δικαιούχος του χορηγήματος καθαριότητας είναι ο 
προϊστάμενος της υπηρεσίας, που αφορά το ανωτέρω 
χορήγημα, η δε εκκαθάριση και πληρωμή τους γίνεται 
με την ίδια διαδικασία εκκαθάρισης και πληρωμής των 
λοιπών δαπανών της Νομαρχιακής Αυτοδιοίκησης 

5. Οι διατάξεις του προτελευταίου εδάφιου της παρ 
10 του άρθρου 13 του ν 2539/1997 τροποποιούνται 
ως έξης: 

Όι διατάξεις της παραγράφου αυτής ισχύουν απο 
Μ.2000." 

6. Οι Τεχνικές Υπηρεσίες Δήμων και Κοινοτήτων 
(Τ.Υ.Δ.Κ.) των Περιφερειών, εφόσον είχαν ή έχουν 
μέχρι την 31η Δεκεμβρίου 1998, τις αρμοδιότητες 'Διευ- 
θύνουσας η Επιβλέπουσας Υπηρεσίας" σε συμβάσεις 
μελετών και έργων των οργανισμών τοπικής αυτοδιοί¬ 
κησης πρώτου βαθμού, οι οποίοι συνενώθηκαν σε νέο 
δήμο, σύμφωνα με τις διατάξεις του ν. 2539/1997, που 
διαθέτει Τεχνική Υπηρεσία, εξακολουθούν και μετά την 
ημερομηνία αυτή και μέχρι 30 Ιουνίου 1999 να έχουν 
τις παραπάνω αρμοδιότητες 

7 Εντός της προθεσμίας της προηγούμενης παρα¬ 
γράφου, η Τ Υ.Δ.Κ παραδιδει στην Τεχνική Υπηρεσία 
του νέου δήμου ολους τους σχετικούς φακέλους των 
επιβλεπόμενων έργων και μελετών, με σύνταξη πρω¬ 
τοκόλλου, σε πέντε (5) αντίγραφα, για καθένα φάκελο 
χωριστά και τις αρμοδιότητες της "Διευθύνουσας η 
Επιβλέπουσας Υπηρεσίας" αναλαμβάνει η Τεχνική Υ¬ 
πηρεσία του νέου δήμου. 

Στο οικείο πρωτόκολλο θα αναγράφονται, αναλυτικό 
και ονομαστικά, όλα τα περιεχόμενα του φακέλου, ήτοι 
στοιχεία και συμβατικά τεύχη (ιδίως η θεωρημένη μελέτη) 
του αντίστοιχου έργου ή μελέτης, η ονομασία του 
εργοδότη Ο.Τ.Α., το είδος και η ονομασία του έργου 
ή της μελέτης, ο τρόπος και η σχετική απόφαση 
(εγκριτικές πράξεις) εκτέλεσης και ανάθεσης, το συμ¬ 
φωνητικό, το όνομα του αναδόχου, η εγκεκριμένη πί¬ 
στωση, η έκπτωση του διαγωνισμού ή η επιτευχθείσα 
σε αυτόν προσφορά, τα στοιχεία και οι ορισμός του 
επιβλέποντος, η ημερομηνία εγκατάστασης (πρωτόκολ¬ 
λο) και χορήγησης πίνακα εργασιών, η συμβατική προ¬ 
θεσμία και οι εγκριθείσες παρατάσεις αυτής (μαζί με 
τις εγκριτικές πράξεις), καθώς επίσης τα οριστικά ε~ 
πιμετρητικά στοιχεία των "μέχρι την ημέρα της παρά¬ 
δοσης του φακέλου εκτελεσθεισών εργασιών, ιδίως δε 
υπογεγραμμένα τα πρωτόκολλα αφανών εργασιών, τα 
πρωτόκολλα καταμέτρησης εργασιών που υπόκεινται 
σε φθορές, της ενσωμάτωσης εξαρτημάτων και υλικών, 
τα στοιχεία πληρωμών, όπως πιστοποιήσεις - λογαρια¬ 
σμοί (καταστάσεις ημερομισθίων, πρωτόκολλα παραλα¬ 
βής υλικών και βεβαιώσεις μεταφορών κ.λπ. για τα έργα 
που εκτελούνται με αυιεπιστααία), πρωτόκολλα κανό 
νισμού νέων τιμών μονάδας, συγκριτικοί ή ανακεφα¬ 
λαιωτικοί πίνακες και συμπληρωματικές συμβάσεις μαζί 
με τις αντίστοιχες εγκριτικές τους πράξεις και όλα τα 
έγγραφα της σχετικής αλληλογραφίας. 

Άρθρο 13 

1. Η παράγραφος 2 του άρθρου 18 του ν. 2539/1997 
αντικαθίσταται ως εξής: 

"2. Εντός τεσσάρων (4) μηνών από την ημερομηνία 

ανάληψης των καθηκόντων των νέων Δημοτικών και 
Κοινοτικών Αρχών, καταρτίζονται οι Οργανιυμοί Εσω¬ 
τερικής Υπηρεσίας (Ο Ε Υ.) των νέων ΟΤ Α 

Οι Οργανισμοί αυτοί ψηφίζονται απο τα δημοτικά ή 
κοινοτικά συμβούλια και εγκρινονται απο το Γενικό 
Γραμματέα της Περιφέρειας, η πράξη του οποίου δη¬ 
μοσιεύεται στην Εφημερίδα της Κυβερνησεως, χωρίς 
προηγούμενη γνώμη του οικείου Υπηρεσιακού Συμβου¬ 
λίου " 

2. Οι νέοι δήμοι και οι κοινότητες που προέρχονται 
από συνένωση περισσότερων Ο Τ Α κατα το άρθρο 1 
του ν 2539/1997, επιτρέπεται ειδικά για το έτος 1999 
να προσλαμβάνουν και να απασχολούν προσωπικό με 
σύμβαση ορισμένου χρονου των κατωτέρω ειδικοτήτων: 

α) Οδηγών λεωφορείων και φορτηγών αυτοκινήτων 
και 

β) Χειριστών οδοποιητικών μηχανημάτων, δηλαδή 
φορτωτών και διαμορφωτών ιαοπεδωτων 

Ο αριθμός του προσωπικού αυτού των ανωτέρω ε¬ 
δαφίων ο και β δεν πρέπει να υπερβαίνει κατά ανώτατο 
όριο τον αριθμό των μηχανημάτων και μέσων που θα 
χορηγηθούν στους Ο.Τ Α. κατά το έτος 1999, από το 
Υπουργείο Εσωτερικών, Δημοσίας Διοίκησης και Απο¬ 
κέντρωσης. 

γ) Προσωπικό των υπηρεσιών ανταποδοτικού χαρα¬ 
κτήρα, πλην διοικητικού. 

Η πρόσληψη του προσωπικού αυτού για το έτος 1999 
γίνεται σύμφωνα με τις διατάξεις του άρθρου 21 του 
ν. 2190/1994, όπως ισχύει, χωρίς την έγκριση της 
επιτροπής της παρ. 2 του άρθρου 2 της ΠΥΣ 236/1994 
και χωρίς την προϋπόθεση του δεύτερου εδαφίου πις 
παρ. 12 του άρθρου 18 του ν. 2503/1997. 

Για τα προσόντα του ανωτέρω προσωπικού εφαρμό¬ 
ζονται οι διατάξεις του π.δ. 22/1990, όπως ισχύουν για 
τις αντίστοιχες κατηγορίες μόνιμου προσωπικού των 
Ο Τ Α.. 

3 Στο άρθρο 12 παρ. 5 του ν. 2503/1997 μετά το 
δεύτερο εδάφιο προστίθεται εδάφιο, το οποίο έχει ως 
εξής: 

'Σε περίπτωση που από το Γενικό Γραμματέα της 
Περιφέρειας διαπιστώνεται η ύπαρξη κενής θέσης ε ¬ 
λεγκτή εσόδων - εξόδων Ο Τ Α. για οποιονδήποτε 
λόγο, επί χρονικό διάστημα μεγαλύτερο των τριάντα 
(30) ήμερων και δεν έχει περιελθει σε αυτόν πρόταση 
ή υπόδειξη του αρμόδιου για το διορισμό οργάνου του 
Ο Τ.Α., στον οποίο υφίοταται η κενή οργανική θέση 
ελεγκτή εσόδων - εξόδων ή στη δεύτερη ως άνω 
περίπτωση του αρμόδιου για το διορισμό οργάνου άλλου 
Ο.Τ.Α., για την ανάθεση των ως άνω καθηκόντων σε 
άλλο υπάλληλο, σύμφωνα με τα αναγραφόμενα στα 
ανωτέρω δύο εδάφια, ο Γενικός Γραμματέας της Πε¬ 
ριφέρειας αναθέτει με απόφασή του, που λαμβάνεται 
χωρίς πρόταση η υπόδειξη, τα καθήκοντα ελεγκτή 
εσόδων - εξόδων Ο.Τ Α. σε υπάλληλο του Ο.Τ Α. στον 
οποίο υφίοταται η κενή οργανική θέση ή άλλου Ο.Τ.Α., 
ο οποίος εξυπηρετείται ταμειακά από την ίδια υπηρεσία, 
των κατηγοριών του προσωπικού που αναγράφονται 
σια δύο πρώτα εδάφια της παρ. 5 τού άρθρου 12 του 
ν. 2503/1997.- 

Άρθρο 14 

Διακίνηση εγγράφων με, ηλεκτρονικά μέσα 
(τηλεομοιοτυπία - ηλεκτρονικό ταχυδρομείο) 

1. Επιτρέπεται η διακίνηση εγγράφων μεταξύ των 


υπηρεσιών του Δημοσίου, των Ν.Π.Δ.Δ. και των οργα¬ 
νισμών τοπικής αυτοδιοίκησης ή μεταξύ αυτών και των 
ενδιαφερομένων φυσικών προσώπων, νομικών προσώ¬ 
πων ιδιωτικού δίκαιου και ενώσεων προσώπων με τη¬ 
λεομοιοτυπία και ηλεκτρονικό ταχυδρομείο 

2. Για την εφαρμογή του παρόντος άρθρου ορίζονται 
α. Ως τηλεομοιοτυπία, η πιστή αναπαραγωγή απο 

απόσταση εγγράφων με τη βοήθεια καταλλήλων τερ¬ 
ματικών συσκευών. 

β Ως τήλεομοιότυπο, το λαμβανόμενο αντίγραφο 
στην τερματική συσκευή λήψης. 

γ. Ως ηλεκτρονικό ταχυδρομείο, το σύστημα αποστο¬ 
λής και λήψης μηνυμάτων μέσω δικτύου, από και προς 
την ηλεκτρονική διεύθυνση των χρηστών. 

δ Ως μήνυμα ηλεκτρονικού ταχυδρομείου, η πληρο¬ 
φορία, το κείμενο ή αρχείο δεδομένων ή άλλο έγγραφο, 
που μεταδίδεται με σύστημα ηλεκτρονικού ταχυδρομείου. 

ε. Ως ψηφιακή υπογραφή, η ψηφιακής μορφής υπο¬ 
γραφή σε δεδομένα ή συνημμένη σε δεδομένα ή λογικά 
συσχετιζόμενη με αυτα, που χρησιμοποιείται από τον 
υπογράφοντα ως ένδειξη αποδοχής του περιεχομένου 
των δεδομένων αυτών, εφοοον η εν λόγω υπογραφή: 
αα) συνδέεται μονοσήμαντα με τον υπογράφοντα, 
ββ) ταυτοποιεί τον υπογράφοντα, 
γγ) δημιουργείται με μέσα τα οποία ο υπογράφων 
μπορεί να διατηρήσει υπό τον έλεγχό του και 
δδ) συνδέεται με τα δεδομένα στα οποία αναφέρεται 
κατά τρόπο ώστε να μπορεί να αποκαλυφθεί οποιαδη- 
ποτε επακόλουθη αλλοίωση των εν λόγω δεδομένων. 

3. Οι διατάξεις του παρόντος άρθρου που αφορούν 
τη διακίνηση εγγράφων με τηλεομοιοτυπία εφαρμόζονται 
στα έγγραφα που συντάσσονται από όργανα των υπη¬ 
ρεσιών της παραγράφου 1 ή από φυσικά πρόσωπα, 
νομικά πρόσωπα ιδιωτικού δικαίου και ενώσεις προσώ¬ 
πων και ιδίως στις αποφάσεις, στις γνωμοδοτήσεις, στα 
πιστοποιητικά, στις βεβαιώσεις, στα ερωτήματα, στις 
αιτήσεις, στις εγκυκλίους, στις οδηγίες, στις εκθέσεις, 
στις μελέτες, στα πρακτικά, στα στατιστικά στοιχεία, 
στα υπηρεσιακά σημειώματα, στις έγγραφες εισηγήσεις, 
καθώς και στις απαντήσεις. 

4 Μεταξύ των υπηρεσιών της παραγράφου 1, δια- 
κινούνται με ηλεκτρονικό ταχυδρομείο, κατά τις διατά¬ 
ξεις του παρόντος άρθρου, μηνύματα που έχουν ως 
περιεχόμενο γνωμοδοτήσεις, ερωτήματα, αιτήσεις, α¬ 
παντήσεις, εγκυκλίους, οδηγίες, εκθέσεις, μελέτες, πρα¬ 
κτικά, στατιστικά στοιχεία, υπηρεσιακά σημειώματα και 
έγγραφες εισηγήσεις. Κατά τον παραπάνω τρόπο δια - 
κινούνται μεταξύ των υπηρεσιών αυτών και των φυσικών 
και νομικών προσώπων ιδιωτικού δικαίου μηνύματα που 
έχουν ως περιεχόμενο αιτήσεις παροχής πληροφοριών 
και σχετικές απαντήσεις. 

5. Για τη διακίνηση εγγράφων με τηλεομοιοτυπία η 
μηνυμάτων με ηλεκτρονικό ταχυδρομείο προς φυσικά 
πρόσωπα, νομικά πρόσωπα ιδιωτικού δικαίου ή ενώσεις 
φυσικών προσώπων απαιτείται η συγκατάθεσή τους. Τα 
φυσικά ή νομικά πρόπωπα ιδιωτικού δικαίου μπορούν, 
με την υποβαλλόμενη αίτησή τους ή το διακινούμενο 
μήνυμα, να δηλώνουν την προτίμησή τους ως προς το 
μέσο της απάντησης Σε διαφορετική περίπτωση τεκ- 
μαίρεται η συγκατάθεση τους για τη διακίνηση της 
απάντησης με το ίδιο μέσο. 

6. Από τις διατάξεις των παραγράφων 3 και 4 εξαι¬ 
ρούνται: 

α. Τα απόρρητα έγγραφα και εν γένει εκείνα των 
οποίων κωλύεται η χορήγηση αντιγράφων από τις δια- 

τάξεις της κείμενης νομοθεσίας. 

β. Τα έγγραφα τα οποία περιέχουν ευαίσθητα δεδο¬ 
μένα προσωπικού χαρακτήρα, σύμφωνα με τις διατάξεις 
της κείμενης νομοθεσίας για την προστασία ατόμων 
απο την επεξεργασία δεδομένων προσωπικού χαρα¬ 
κτήρα 

γ Οι αιτήσεις, προσφορές και δικαιολογητικά συμμε¬ 
τοχής στις διαδικασίες πρόσληψης προσωπικού με ο- 
ποιαδήποτε σχέση, στους διαγωνισμούς ή διαδικασίες 
ανάθεσης δημοσίων έργων, μελετών, προμηθειών, πα¬ 
ροχής υπηρεσιών ή σε άλλους δημόσιους διαγωνισμούς, 
οι οποίοι πραγματοποιούνται βάσει προκήρυξης, εκτός 
αν ορίζεται διαφορετικά από ειδικές διατάξεις ή την 
οικεία προκήρυξη ή πρόσκληση συμμετοχής. 

δ Τα έγγραφα για τα οποία προβλέπεται από τις 
κείμενες διατάξεις η υποβολή τους σε πρωτότυπα ή 
επικυρωμένα αντίγραφα, καθώς και έγγραφα που χρη¬ 
σιμοποιούνται ως δικαιολογητικά για την εξόφληση τίτ¬ 
λων πληρωμής. 

ε. Τα πόσης φυσεως αποδεικτικά είσπραξης, 
στ. Με αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης και του αρμόδιου κατά 
περίπτωση Υπουργού, που δημοσιεύονται στην Εφημε¬ 
ρίδα της Κυβερνήσεως και εκδιδονται εντός αποκλει¬ 
στικής προθεσμίας τεσσάρων (4) μηνών από τη 
δημοσίευση του παρόντος νόμου, δύνανται να εξαιρού¬ 
νται και άλλες κατηγορίες εγγράφων, εφόσον ειδικοί 
λογοι επιβάλλουν την εξαίρεση αυτή. 

7 Αν η επιδιωκόμενη από φυσικό ή νομικό πρόσωπο 
ιδιωτικού δικαίου διακίνηση αφορά έγγραφα ή μηνύματα, 
τα οποία δεν περιλαμβάνονται στο πεδίο εφαρμογής 
του παρόντος άρθρου ή εξαιρούνται σύμφωνα με την 
προηγούμενη παράγραφο, η υπηρεσία υποχρεούται να 
ενημερώνει οχετικώς τον ενδιαφερόμενο. 

θ. Οι αιτήσεις που υποβάλλονται με τηλεομοιοτυπία 
δεν χαρτοσημαίνονται. Αν για τη χορήγηση πιστοποιη¬ 
τικού ή άλλου είδους βεβαίωσης απαιτείται η καταβολή 
παραβόλου, τέλους ή άλλου ποσού υπέρ του Δημοσίου 
ή τρίτων, τα σχετικά παραστατικά πρέπει να προσκο¬ 
μίζονται κατά την παραλαβή του. Στην περίπτωση αυτή 
δεν είναι δυνατή η αποστολή του πιστοποιητικού ή της 
βεβαίωσης με τηλεομοιοτυπία 

9. Για την εφαρμογή του παρόντος άρθρου, το μη¬ 
χανικό μέσο (τηλεομοιοτυπική συσκευή), με το οποίο 
μεταβιβάζεται το έγγραφο, πρέπει να αφήνει ευκρινές 
αποτύπωμα, ώστε να είναι δυνατή η αναγνώριση της 
συσκευής αποστολής Το αποτύπωμα αυτό περιλαμβάνει 
τον αριθμό κλήσης της τηλεομοιοτυπικής συσκευής του 
αποστολέα και του παραλήπτη, την ημερομηνία και την 
ώρα αποστολής, καθώς και τον αριθμό της τρέχουσας 
σελίδας 

10. Τα έγγραφα που αποστέλλονται από τις υπηρεσίες 
της παραγράφου 1 και τους ιδιώτες, φυσικά ή νομικά 
πρόσωπα, με τηλεομοιοτυπική συσκευή, πρέπει, απα- 
ραιτήτως, να συνοδεύονται από φύλλο αποστολής. 

11. Προκειμένου για έγγραφα που αποστέλλονται από 
τις παραπάνω υπηρεσίες, το φύλλο αποστολής πρέπει 
να περιέχει: 

α. τον πλήρη τίτλο και τη διεύθυνση της αποστέλ- 
λουσας υπηρεσίας. 

β. τα στοιχεία προσδιορισμού της ταυτότητας του 
αποστελλόμενου εγγράφου, όπως τον πλήρη τίτλο της 
εκδούσας υπηρεσίας, τον αριθμό πρωτοκόλλου και την 
ημερομηνία έκδοσης, 

γ τον αριθμό σελίδων του αποστελλόμενου εγγράφου 
και 


δ το ονοματεπώνυμο, την ιδιότητα, τον αριθμό τη¬ 
λεφώνου και τηλεομοιοτυπικής συσκευής, καθώς και 
την υπογραφή του χειριστή 

12. Προκειμένου για έγγραφα που αποστέλλονται απο 
ιδιώτη, το φύλλο αποστολής πρέπει να περιεχει 

α. το ονοματεπώνυμο η την επωνυμία, τη διευθυνοη, 
τον αριθμό τηλεφώνου και, εφόσον υπάρχει, της τη 
λεομοιοτυπικης συσκευής του φυοικου ή νομικού προ¬ 
σώπου που υπογράφει το έγγραφο και την ημερομηνία 
έκδοσης, 

β. τον αριθμό των σελίδων του αποοτελλομενου 
έγγραφου και 

γ. την υπογραφή του αποστολέα. 

Αν το έγγραφο αποστέλλεται από νομικο πρόσωπό, 
το φύλλο αποστολής πρέπει να περιέχει και τα στοιχεία 
που αναφέρονται στην περίπτωση δ της προηγούμενης 
παραγράφου 

13. Τα εισερχόμενα με τηλεομοιοτυπία στις υπηρεσίες 
της παραγράφου 1 έγγραφα πρωτοκολλούνται με την 
ημερομηνία και κατά τη σειρά λήψης τους Με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης καθορίζεται ο τρόπος συγκρότησης και 
τήρησης ενιαίου πρωτοκόλλου για τα έγγραφα που 
περιέχονται στην υπηρεσία, είτε κατατίθενται σε αυτήν 
είτε αποστέλλονται με το ταχυδρομείο ή τηλεομοιοτυπία. 

14 Τα αναφερόμενα στις παραγράφους 10 ως και 
12 στοιχεία και το περιεχόμενο του μεταβιβαζόμενου 
με τηλεομοιοτυπία εγγράφου θεωρούνται ότι έχουν 
ληφθεί πλήρως και ευκρινώς, εκτός αν ο παραλήπτης 
ζητήσει την εκ νέου αποστολή του σε εύλογο χρόνο 

15. Τα μηνύματα ηλεκτρονικού ταχυδρομείου μεταξύ 
των υπηρεσιών της παραγράφου 1 του παρόντος πρέπει 
να περιέχουν, τουλάχιστον, τη διεύθυνση ηλεκτρονικού 
ταχυδρομείου αποστολέα και λήπτη, τον πλήρη τίτλο 
της αποστέλλουσας υπηρεσίας, τα στοιχεία προσδιο¬ 
ρισμού της ταυτότητας του αποοτελλομενου μηνύματος, 
το ονοματεπώνυμο, την ιδιότητα και τον αριθμό τηλε¬ 
φώνου του χειριστή. Αν στο μήνυμα προσαρτωνται 
αρχεία δεδομένων, αναγράφεται ο χαρακτήρας και τα 
στοιχεία προσδιορισμού της ταυτότητας των δεδομένων 
αυτών. 

16 Τα μηνύματα που αποστέλλονται από ιδιώτες, 
φυσικά ή νομικά πρόσωπα ή ενώσεις προσώπων πρέπει 
να περιέχουν το ονοματεπώνυμο ή την επωνυμία, τη 
διεύθυνση της κατοικίας ή της έδρας, τη διεύθυνση 
ηλεκτρονικού ταχυδρομείου και τον αριθμό τηλεφώνου 
του φυσικού ή νομικού προσώπου που αποστέλλει το 
μήνυμα Το τελευταίο εδάφιο της παραγράφου 15 ισχύει 
και στην περίπτωση αυτή. 

17. Το μήνυμα ηλεκτρονικού ταχυδρομείου θεωρείται 
ότι έχει περιέλθει στο λήπτη, εφόσον υπάρχει σχετική 
ηλεκτρονική επιβεβαίωση Αν το οικεία σύστημα του 
ηλεκτρονικού ταχυδρομείου δεν υποστηρίζει την αυτό¬ 
ματη επιβεβαίωση της ληψης του μηνύματος, ο παρα¬ 
λήπτης του, εφόσον τούτο ζητηθεί από τον αποστολέα, 
υποχρεούται στην παραπάνω επιβεβαίωση. 

Η αποστολή μηνύματος με ηλεκτρονικό υπολογιστή 
δεν συνεπάγεται έναρξη των προθεσμιών άσκησης διοι¬ 
κητικών προσφυγών, ένδικων βοηθημάτων και ένδικων 
μέσων. 

18. Σε κάθε υπηρεσία που διαθέτει ηλεκτρονική διεύ¬ 
θυνση ορίζεται υπεύθυνος για τη χρηση και λειτουργία 
του ηλεκτρονικού ταχυδρομείου και τη διακίνηση των 
μηνυμάτων ηλεκτρονικού ταχυδρομείου. Ο υπεύθυνος 
λαμβάνει όλα τα αναγκαία και πρόσφορα μέτρα για την 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4563 


παρεμπόδιοη στην πρόσβαση και χρήση μη εξουσιοδο 
ιημένων προς τούτο ατόμων. 

19 Με προεδρικό διάταγμα, που εκδίδεται με πρόταση 
ιων Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών, Ανάπτυξης και Μεταφο¬ 
ρών και Επικοινωνιών, καθορίζονται οι προϋποθέσεις 
και η διαδικασία έκδοσης, διακίνησης, διαχείρισης και 
διασφάλισης της ψηφιακής υπογραφής, οι προϋποθέσεις 
παροχής και το περιεχόμενο των υπηρεσιών πιστο¬ 
ποίησης, οι τεχνικοί κανόνες για την κατάρτιση, την 
αποστολή, τη διατήρηση, την αντιγραφή και την ανα¬ 
παραγωγή των μηνυμάτων ηλεκτρονικού ταχυδρομείου, 
την εγγύηση της ακεραιότητας, διάθεσης και διατήρησης 
των πληροφοριών που περιέχονται στο μήνυμα, καθώς 
και κάθε άλλη αναγκαία λεπτομέρεια. Με το ίδιο προε¬ 
δρικό διάταγμα μπορεί να καθορίζονται και οι κατηγορίες 
μηνυμάτων τα οποία έχουν ισχύ και χωρίς να φέρουν 
ψηφιακή υπογραφή 

20 Με το ανωτέρω προεδρικό διαταγμα ή άλλο 
μεταγενέστερο, που εκδίδεται με πρόταση των ίδιων 
Υπουργών, μπορεί να επεκτείνεται η διακίνηση μηνυ¬ 
μάτων ηλεκτρονικού ταχυδρομείου μεταξύ των δημοσίων 
υπηρεσιών, Ν.Π.Δ Δ. και Ο.Τ Α. ή μεταξύ αυτών και των 
φυσικών και νομικών προσώπων ιδιωτικού δίκαιου σε 
όλες ή ορισμένες από τις αναφερόμενες στην παρ. 3 
του παρόντος άρθρου κατηγορίες εγγράφων Η επέ¬ 
κταση αυτή επιτρέπεται μόνο σε μηνύματα που φέρουν 
ψηφιακή υπογραφή, η οποία είναι σύμφωνη με τους 
όρους και προδιαγραφές που προβλέπονται από το 
προεδρικό διάταγμα της προηγούμενης παραγράφου. 

21 Το τηλεομοιότυπο έχει την ισχύ του μεταβιβαζό¬ 
μενου εγγράφου, εφόσον συντρέχουν οι προϋποθέσεις 
και τηρείται η διαδικασία που προβλέπεται στο παρόν 
άρθρο 

22. Η ψηφιακή υπογραφή επιφέρει τα αποτελέσματα 
της ιδιόχειρης υπογραφής, κατά την κείμενη νομοθεσία. 
Το μήνυμα ηλεκτρονικού ταχυδρομείου που φέρει ψη¬ 
φιακή υπογραφή σύμφωνα με το προεδρικό διάταγμα 
της παραγράφου 19 έχει την αποδεικτική ιοχύ εγγράφου 
κατά τους ορισμούς του Κώδικα Πολιτικής Δικονομίας 
και κάθε άλλης σχετικής διάταξης 

23 Εφόσον τα διακινουμενα με τηλεομοιοτυπία έγ¬ 
ραφα πρέπει να διατηρηθούν, σύμφωνα με τις ισχυου- 


σες διατάξεις για τη διατήρηση αρχείων, πέραν της 
διετίας, η οικεία υπηρεσία υποχρεούται να προβαίνει 
στην αρχειοθέτηση και επικυρωμένων από την ίδια 
φωτοτυπικών αντιγράφων των παραλαμβανόμενων τη- 
λεομοιοτύπων. 

24. Τα μηνύματα ηλεκτρονικού ταχυδρομείου αρχειο¬ 
θετούνται ηλεκτρονικώς και διατηρούνται για όσο χρόνο 
προβλέπουν οι ισχύουσες διατάξεις για τη διατήρηση 
αρχείων Με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης μπορεί να ρυθμί¬ 
ζονται ειδικότερες τεχνικές λεπτομέρειες για την αρ¬ 
χειοθέτηση των μηνυμάτων του ηλεκτρονικού ταχυδρο¬ 
μείου. 

25. Η ισχύς του παρόντος άρθρου αρχίζει δυο (2) 
μήνες από τη δημοσίευση του νόμου αυτού στην Εφη¬ 
μερίδα της Κυβερνήαεως. 

Άρθρο 15 
Έναρξη ισχύος 

Η ισχύς των διατάξεων του νόμου αυτού αρχίζει από την 
1.1.1999, εκτός αν ορίζεται διαφορετικά στις επί μέρους 
διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήαεως και την εκτέλεσή του ως Νό¬ 
μου του Κράτους. 

Αθήνα, 24 Δεκεμβρίου 1998 
Ο ΠΡΟΕΔΡΟΣ IΗΣ ΔΗΜΟΚΡΑΤ ΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Α ΠΑΠΑΔΟΠΟΥΛΟΣ Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

Β.ΠΑΠΑΝΔΡΕΟΥ 


ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Τ. ΜΑΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 


Αθήνα, 24 Δεκεμβρίου 1998 

Ο ΕΠΙ Τ ΗΣ ΔΙΚΑΙΟΣΥΝΗΣ ΥΠΟΥΡΓΌΣ 

Ε. ΠΑΝΝΟΠΟΥΛΟΣ 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η Πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 

της συνδρομής και ολόκληρο το ποσό υπέρ του ΤΑΠΕΤ. ' 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα.· 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές κ αι χρηματικά γραμμάτια δεν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










